Blouberg-natuurreservaat

Blouberg-natuurreservaat is 'n beskermde gebied wat naby Vivo, wes van Louis Trichardt in die Limpopo-provinsie, van Suid-Afrika geleë is. Dit beslaan 'n oppervlakte van 9 360 hektaar vanaf die oostelike deel van die Blouberg-bergreeks tot by die savanne naby die Brakrivier, en word bestuur en geadministreer deur die Limpopo Provinsiale Regering. Topografie en habitatte Die topografie bied 'n verskeidenheid habitatte wat op sy beurt talle plantspesies en dierelewe akkommodeer. Hierdie reservaat is bekend vir die grootste broeikolonie van kransaasvoëls in Suid-Afrika op sy bergagtige sektor. Op die vlakte is daar baie wild, met spesiale vermelding van Kaapse buffels, swartwitpense en luiperds. Dit is hoofsaaklik bosveld savanne met kremetarte en tamboties wat prominent op die noordelike vlaktes staan. Natuurwoud kom teen die suidelike hange van die berg voor, wat 'n groot Outeniekwageelhout insluit, wat in 2013 amptelike beskerming verkry het. Besoekersgeriewe Akkommodasie bestaan tans uit chalets in Mashatu-kamp, Tamboti-tentkamp, Modumele-wilderniskamp en Molope-kamp. 'n Voertuig met 'n hoë grondvryhoogte is veral nodig vir die suidelike deel. Alhoewel dit die ideale oorstaan vir die Tuli-blok in Botswana, die Mapungubwe Nasionale Park aan die Zimbabwe-grens of die noordelike deel van die Krugerwildtuin is, is die reservaat self ook 'n goeie besoek werd. Terreinliggings Hoofhek 22°58′36″S 29°09′03″E Kantoor 22°59′03″S 29°08′51″E Mashatu kamp 22°59′11″S 29°08′48″E Tamboti kamp 22°59′19″S 29°09′04″E Molope kamp 22°59′02″S 29°08′28″E Modumele kamp 22°59′53″S 29°06′48″E Aasvoëlrestaurant 22°58′48″S 29°06′03″E Big Tree 22°59′47″S 29°04′20″E Fig Forest 23°00′11″S 29°03′47″E Uitkykpunt 23°00′01″S 29°09′03″E Fontein 23°02′48″S 29°04′08″E Rapanyana se nek 23°01′09″S 29°04′51″E Sien ook Beskermde gebiede van Suid-Afrika Blouberg (reeks) Malaboch-oorlog Soutpansberg Bewaararea Verwysings Eksterne skakels Lepidopterists Society of Africa, Lepsoc. - Blouberg-natuurreservaat Groot plantegroeitipes van die Soutpansberg Bewaararea en die Blouberg-natuurreservaat, Suid-Afrika Omliggende area met kaart Vriende van Blouberg Blouberg akkommodasie (KuneMoya Blouberg) Geargiveer 16 Januarie 2021 op Wayback Machine